text: Pelagos besta úrslitið av teimum pelagisku virkjunum í 2021
text: #000001
text: Ársúrslitið fjør sum var 79,8 milliónir krónur er besta úrslitið hjá felagnum higartil
text: #000002
text: Ársúrslitið var 79,8 mió.kr., sum er besta úrslitið higartil hjá Pelagos, sum hevur sítt pelagiska framleiðsluvirkið í Fuglafirði.
text: #000003
text: Nettosølan hjá Pelagos øktist úr 665 mió.kr. í 2020 til 895 mió.kr. í 2021. Ein vøkstur á 230 mió.kr. ella 34,5 prosent.
text: #000005
text: Bruttovinningurin tvífaldaðist í 2021, úr 81 mió.kr. í 2020 til 164 mió.kr. í 2021.
text: #000006
text: Starvsfólkakostnaðirnir øktust eisini nógv. Úr 27 mió.kr. í 2020 til 41 mió.kr. í 2021. Í alt 86 ársverk vóru á Pelagos í 2021 sambært upplýsingar í roknskapinum.
text: #000007
text: Úrslitið áðrenn avskrivingar, eisini nevnt ebidta, øktist við heili 69 mió.kr., ella við 128 prosent, úr 54 mió.kr. í 2020 til 123 mió.kr. í 2021.
text: #000008
text: Ársúrlitið í 2021 gjørdist eitt avlop á 79,8 mió.kr. sammett við 18,5 mió.kr. í avlopið í 2020.
text: #000009
text: Aðalfundurin samtykti at útlutað eigarunum 27,3 mió.kr. í vinningsbýti.
text: #000010
text: Fíggjarjavnin 499 mió.kr. Fíggjarjavnin hjá Pelagos P/F javnvigaði í 2021 við 498,7 mió.kr.
text: #000011
text: Á ognarsíðuni er støðisognin bóka til 129,5 mió.kr. sammett við 133,8 mió.kr. í 2020.
text: #000012
text: Serliga kann leggjast til merkis, at vørugoymslan við ársenda 2021 var 242,2 mió.kr. í mun til 93 mió.kr.árið fyri. Eisini áogn var størri í 2021 sammett við árið fyri. 77,1 mió.kr. í 2021 móti 35,2 miío.kr. í 2020.
text: #000013
text: Tøki peningurin er fallin úr 64,5 mió.kr. í 2020 til 44 mió.kr. í 2021.
text: #000014
text: Eginpeningurin 274 mió.kr. Pelagos er væl fyri fíggjarliga. Eginognin var 273,8 mió.kr. í 2021 sammett við 197,6 mió.kr. í 2020.
text: #000015
text: Felagið hevur eina langfreistaða skuld í 2021 á 77,7 mió.kr. sammett við 91,2 mió.kr. í 2020.
text: #000016
text: Stuttfreistaða skuldin í 2021 var 164 mió.kr. sammett við 32,3 mió.kr í 2020.
text: #000017
text: Lyklatølini hjá Pelagos vóru eisini góð fyri 2021.
text: #000018
text: Ognaravkastið var 18,3 prosent í 2021 sammett við 12,2 prosent í 2020.
text: #000019
text: Ebita margin, sum er úrslit áðrenn rentur og skatt, var 11,1 prosent í 2021 sammett við 4,6 prosent árið fyri.
text: #000020
text: Trygdarevni var 54,9 prosent, sum verður mett at vera gott.
text: #000021
text: Gjaldførið var eisini gott tá hugt verður eftir gjaldførislutfallinum, sum var 225 prosent í 2021.
text: #000022
text: Samanumtikið má sigast at Pelagos P/F hevði eitt góðan roknskap í 2021, sum bæði var met og væl betur enn árið fyri.
text: #000023
text: Talan er um eitt fíggjarliga sterkt felag, sum bæði hevur høgt trygdarevni og eitt gott gjaldføri.
text: #000024
text: Samlaða talið á avlúsingum lítið tengt at lúsamarkvirðinum
text: #000030
text: Heimaflotin: Eingin nýbygningur síðan 2007
text: #000031
text: Uppsjóvarkipini komin inn at kroka
text: #000032
text: Útflutningurin til Russlands minkaður niður í næstan einki
text: #000035
text: Smyril Line keypir enn eitt farmaskip
text: #000036
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000040
text: Fyristing tel. 20 80 80 [email protected]
text: #000041